Akheloos - Wikipedia

# Akheloos

### Frå Wikipedia – det frie oppslagsverket

Akheloos Αχελώος
Leia til Akheloos
Utspring | Pindosfjella i Trikala prefektur
Munning | Det joniske havet
Tilknytta land | Hellas
Lengd | 217 km
Høgd over havet ved utspring | Om lag 2 000 m

Akheloos (gresk: Αχελώος), óg kalla Achelous eller Acheloos, er ei elv vest i Hellas. Ho er 217 km lang og den nest lengste elva innafor Hellas etter Aliakmonas. Elva danna i antikken grensa mellom Alarnania og Aitolia. Akheloos munnar ut i Det joniske havet. Elveguden i gresk mytologi, Akhelous, er kalla opp etter elva.

Elva har i dag sitt utspring i prefekturet Trikala i i ved Lakmos i Pindosfjella i ei høgd på om lag 2 000 m. Den første sideelva hennar, Aspropotamos, tyder «kvit elv». Elva renn langs grensa til prefekturet Arta, som óg er grensa til periferien Ipiros. Ho renn seinare langs grensa til Karditsa i aust og Aitolia og Akarnania i vest, og eit par kilometer seinare med Evrytania i aust. På vegen møter ho mellom anna sideelvane Agrafioti og Megdova. Ho renn ut i eit reservoar og vidare vest for Panaitolikofjella. Vest for Agrinio renn ho ut i eit myrområde der ho vert kryssa av ei 2 km lang bru på E55. Elva munnar ut i Det joniske havet og delvis ut i Patrasbukta via Messolongilagunen vest for Messolongi.

Tidlegare namn på elva var Thoas, Thestios og Axenos.

## [endre] Historie

I 1960-åra starta konstruksjonen av Stratosdemningen på grensa mellom Aitolia og Akarnania og Evrytania. Det tok fleire år å fullføre prosjektet, som flaumde over vestlege delar av prefekturet Evritania. Demningen vert nytta til produksjon av vasskraft og gjev straum til vestlege og sentrale område av Hellas. Ein annan demning er Katsikidemningen lenger nede i elva.

## [endre] Stader langs elva

Frå toppen og nedover:

- Milea
- Agia Paraskevi
- Polyneri
- Agrinio
- Fragouleika
- Aitoliko

## [endre] Bakgrunnsstoff

- http://www.water-technology.net/projects/acheloos
- http://www.geocities.com/sjogurka/akheloos.html
- ecoguide.gr om Akheloos

## [endre] Kjelde

- Denne artikkelen er basert på ei omsetjing av artikkelen Acheloos frå Engelsk Wikipedia .

Henta frå «http://nn.wikipedia.org../../../a/k/h/Akheloos.html»

Kategoriar: Elvar i Hellas | Trikala | Karditsa | Arta | Evrytania | Aitolia og Akarnania

##### Views

- Innhaldsside
- Diskusjon
- Noverande versjon

##### Søk

##### På andre språk

- Svenska
- Deutsch
- Ελληνικά
- English
- Español
- Français
- Italiano
- Nederlands
- Suomi